𝗣𝗼𝘇𝘃𝗼𝗻𝗶 𝘇𝗮 𝗦𝗧𝗘𝗠! – 𝗞𝗘𝗠𝗜𝗝𝗦𝗞𝗜 𝗖𝗜𝗞𝗟𝗨𝗦 𝗥𝗔𝗗𝗜𝗢𝗡𝗜𝗖𝗔, 𝗟𝗜𝗦𝗧𝗢𝗣𝗔𝗗 𝟮𝟬𝟮𝟲.
Udruga za djecu s teškoćama u razvoju Zvončići najavljuje nastavak edukativnih i interaktivnih radionica za djecu osnovnoškolske i vrtićke dobi u STEM području, a koje se provode u sklopu projekta sufinanciranog sredstvima Europske Unije naziva „𝗣𝗼𝘇𝘃𝗼𝗻𝗶 𝘇𝗮 𝗦𝗧𝗘𝗠!“ SF.2.4.06.04.0065 u iznosu od 𝟐𝟗𝟕.𝟕𝟎𝟑,𝟓𝟒 €.
Projekt je financiran od Europske unije iz Europskog socijalnog fonda plus (85%) i sufinanciran iz Državnog proračuna Republike Hrvatske. Projekt se provodi u partnerstvu s Veleučilištem u Karlovcu, Osnovnom školom Slunj, Osnovnom školom „Antun Klasinc“ Lasinja, Osnovnom školom „Braća Seljan“ iz Karlovca te Dječjim vrtićem Duga Resa.
Cilj projekta je promocija STEM-a kao interdisciplinarnog pristupa među učenicima i djecom te osnaživanje kapaciteta Udruge Zvončići za provedbu aktivnosti s djecom. 
Promocija STEM-a među djecom i učenicima bit će realizirana kroz provedbu radionica u školama i vrtićima partnerima. Osim toga, Udruga Zvončići sudjeluje i na različitim javnim događanjima diljem Lijepe Naše.
📍 Nova lokacija za provedbu javnog događanja bit će Karlovačka županija u Gradskoj knjižnici i čitaonici Ivana Belostenca Ozalj (Kolodvorska cesta 1/A, 47280 Ozalj) dana 20. listopada 2026. godine u terminu od 11:30 do 13:00 sati. 
Također, Udruga Zvončići najavljuje novo studijsko putovanje, ovog puta na domaćem terenu:
📍 Dana 2. listopada 2026. godine u terminu od 10:00 do 13:00 sati Udruga Zvončići će posjetiti „Znanstveni piknik“ - manifestaciju popularizacije znanosti koja obuhvaća niz predavanja, prezentacija, radionica, znanstvenih show programa te još pregršt drugih sadržaja. Događaj će se održati u parku Osnovne škole Matije Gupca u Gornjoj Stubici.

